நேற்றுப் புதன்கிழமை அரச தொலைக்காட்சி ராஜபக்ஷவின் வெற்றியை அறிவித்திருந்தது. வாக்கு எண்ணிக்கை பூர்த்தியடைந்துவிட்டதாக தேர்தல் ஆணையாளர் உத்தியோகபூர்வமாக அறிவிப்பதற்கு முன்னரே அரச தொலைக்காட்சி வெற்றியை அறிவித்திருந்தது. ராஜபக்ஷவின் பிரதான தேர்தல் போட்டியாளரான ஜெனரல் சரத் பொன்சேகா தங்கியிருந்த ஹோட்டலை படையினர் சூழ்ந்திருந்ததாகத் தெரிவிக்கப்பட்டது. பொன்சேகாவுடன் ஹோட்டலில் இராணுவத்திலிருந்து தப்பியோடிய சுமார் 100 பேர் தங்கியிருந்ததாக அரச வட்டாரங்கள் தெரிவித்தன.